|  |  |
| --- | --- |
| Даўганосы, даўганогі  Прыляцеў з далёкай дарогі  *(Бусел)* | У чырвоных ботах  Па балоце ходзіць,  Жабак спрытна ловіць.  *(Бусел)* |
| Мышак ловіць, ды не коцік ён,  I лісты носіць, ды не паштальён.  Каб лісе не трапіць на зубок,  У калючы скруціцца клубок.  *(Вожык)* | Невялікі, рыжаваты,  А хвост доўгі і калматы,  На дрэве жыве і шышкі грызе.  *(Вавёрка)* |
| 3 ялінкі на ялінку,  З галінкі на галінку  Скача агеньчык жывы...  Хто гэта? Знаеце вы?  *(Вавёрка)* | У рыжай разбойніцы  Хвост, як мятла.  Ад кары ўцякла –  Сляды замяла.  *(Ліса)* |
| Ён прысмакаў з'еў нямала,  А калі харчоў не стала,  Лапу смокчучы, заснуў,  Ледзьве не праспаў вясну.  *(Мядзведзь)* | У ваду нырае смела,  Хатку ён будуе ўмела,  Пад вадой і на вадзе  Будаўніцтва ён вядзе.  *(Бабёр)* |
| Адгадайце, хто такі  На нагах гусіных  Сярод быстрае ракі  Збудаваў плаціну.  *(Бабёр)* | Па лясах блукае статак  Волатаў і немаўлятак.  Гэта пушчы спадары –  Белавежскія…  *(Зубры)* |
| 3 грывай, а не конь,  З рагамі, а не бык,  З барадой, а не казёл.  Гучна-гучна зароў  Цар пушчанскіх звяроў.  *(Зубр)* | 3 грывай, а не конь,  З рагамі, а не бык,  З барадой, а не казёл.  Гучна-гучна зароў  Цар пушчанскіх звяроў.  *(Зубр)* |
| Ляжыць сярод градкі зялёны і гладкі.  *(Агурок)* | Маленькі шарык пад лаўкай шарыць.  *(Мыш)* |
| Маленькі, удаленькі скрозь зямлю прайшоў,  чырвоную шапачку знайшоў.  *(Падасінавік)* | Касматы, вусаты, есці пачынае – песенькі спявае.  *(Кот)* |
| Што нас корміць, а есці не просіць?  *(Зямля)* | Каляровае карамысла цераз рэчку павісла.  *(Вяселка)* |
| Не агонь, а пячэцца?  *(Крапіва)* | Хто ні ідзе, усяк яму паклоніцца?  *(Грыбу, ягадзе)* |
| Прыйшла чорная маці, усіх паклала спаці.  *(Ноч)* | Белы, як снег, салодкі, як мёд.  *(Цукар)* |
| Мяне ўсе просяць,  Мяне чакаюць,  А як толькі з’яўлюся,  Хавацца пачынаюць.  *(Дождж)* | Верных сябраў па дзесятку,  Яны кормяць, апранаюць,  Працаваць дапамагаюць.  *(Пальцы)* |
| Белы, а не цукар, без ног, а ідзе.  *(Снег)* | З вады нарадзіўся і ў ваду ператварыўся.  *(Снег)* |
| Дзядуля без сякеры мост пабудаваў.  *(Мароз)* | Зялёная, а не луг, белая, а не снег,  курчавая, а без валасоў.  *(Бяроза)* |
| Кішэні не мае, а сонца хавае.  Страху не мае, а ад ветру ўцякае.  Вачэй не мае, а слёзы пралівае.  *(Хмара)* | Хто прыйшоў пад Новы Год  У дзіцячы карагод,  Торбу з цацкамі прынёс? Ён завецца — ...  *(Дзед Мароз)* |
| Два браты ў воду глядзяць,  А разам не сыходзяцца.  *(Берагі)* | Чараўніца да нас завітала -  Усё ажыло, заспявала.  *(Вясна)* |
| Днём і ноччу я іду,  Ранкам вас не падвяду.  Нават тых, хто моцна спіць,  Здольны хутка разбудзіць.  *(Будзільнік)* | Сакавіты, круглаваты  Здаравяка гэты.  Нам патрэбны на салаты  І на вінегрэты.  *(Бурак)* |
| Што за дзіўны насарог?  Дзякуючы рогу  Рог засыпаць дапамог,  Разраўняў дарогу.  *(Бульдозер)* | Звіўся, скручыўся клубком,  Не падымеш - колкі:  Як штыкі, тырчаць кругом  Вострыя іголкі.  (Вожык) |
| Шустранькі, маленькі,  Сам у шэрай світцы  Шукае канапелькі,  Каб трохі пажывіцца.  *(Верабей)* | Уяго адны турботы:  Адвільнуць як ад работы.  Беспрабудны суткі спіць,  Ды яшчэ пра гэта сніць.  *(Гультай)* |
| Рассыпаўся гарох  На сто дарог,  Ніхто на падбярэ:  Ні цар, ні царыца,  Ні красная дзявіца.  *(Град)* | Каля сосен, каля ёлак  Збудаваны дом з іголак.  Можа, вам знаёмы ён?  Жыхароў у ім мільён.  Усе працуюць урачыста,  Вось чаму навокал чыста.  *(Мурашнік)* |
| Не вялікае, без'языкае:  Не есць, не п'е,  А гаворыць і пяе  *(Радыё)* | Шыя доўгая ў яе,  Хоць сама - як шафа.  Недзе ў Афрыкі жыве,  А завуць ....    *(жырафа)* |
| Белым пухам замяло  І палеткі, і сяло.  Мост праз рэчку хутка ляжа.  А што гэта, хто адкажа?  *(Зіма)* | Круглыя, як мячыкі,  Быццам адуванчыкі,  На двары ля хаты  Ходзяць...  *(кураняты)* |
| Вісіць - зялёны, ляціць - жоўты, ляжыць - чорны.  *(Ліст)* | Вадкае, а не вада, белае, а не снег.  *(Малако)* |
| Рыжая дзяўчына  Залезла ноччу ў двор -  Курэй пералічыла  І ўсіх панесла ў бор.  *(Ліса)* | Урадзіўся ён высокі,  Шаўкавісты, сінявокі.  Апранае нас здавён...  Здагадайцеся, хто ён?  *(Лён)* |
| Цэлы дзень лятае,  Усім назаляе,  А ноч настане,  Тады перастане.  *(Муха)* | Болей б'ём - ён лепей скача,  Не сярдуе і не плача.  Моцна ўдарыш - не дагоніш,  А ў вадзе з ім не патонеш.  *(Мяч)* |
| Маленькі шарык  Пад лаўкай шарыць,  Збірае крошкі,  Баіцца кошкі.  *(Мыш)* | Яно слізгае ў руках,  Мае асаблівы пах.  У ваду як пападае,  Паступова прападае.  *(Мыла)* |
| Што за гаспадар лясны  Спіць пад снегам да вясны,  Ну а летам да калод  Ходзіць красці чужы мёд?  *(Мядзведь)* | Праз палі, масты, лясы  Ляцяць словы-галасы.  Дзякуючы правадам  Кажуць тут, а чуюць там  *(Тэлефон)* |